# BBS

### Straipsnis iš Vikipedijos, laisvosios enciklopedijos.

BBS (sutr. iš angl. Bulletin board system, liet., Elektroninė skelbimų lenta) yra kompiuterinė sistema su programine įranga, leidžiančia prisiskambinti ir, naudojant terminalinę programą, atsisiųsti arba įkelti bylas, skaityti naujienas, „plepėti“ (angl. chat), keistis žinutėmis ir net žaisti žaidimus. Buvo labai paplitusios XX amžiaus 9-10 dešimtmečiais. Šiuo metu jas beveik išstūmė internetas ir internetiniai forumai.

## [taisyti] BBS Lietuvoje

BBS buvo glaudžiai susiję su nekomerciniu Fidonet tinklu. Didžioji dalis BBS buvo Fidonet mazgai. Iki 1991 m. balandžio 11 d. Lietuvos teritorijoje veikę mazgai buvo Estijos regiono sąrašuose. Buvo įkurtas atskiras Lietuvos regionas su numeriu 47, jo koordinatoriumi paskirtas Svajūnas Laukineitis.

Papildomą „vertę“ turėjo kelias linijas palaikę BBS, leidę tiesiogiai bendrauti skirtingais kanalais prisijungusiems naudotojams (pvz., buvusioje Ryšių ministerijoje veikęs BBS palaikė dvi linijas).

### [taisyti] Administravimas

BBS stočių administratoriais (IT žargonu – „SysOpai“) buvo Jaroslavas Perepelica, Romas Pumpalavičius, Martynas Buožis, Algis Kavaliauskas, Albertas Slavinskis, Mindaugas Laučius, Dainius Valeiša.

BBS kiekis 1997-98 m. pradėjo sparčiai mažėti. 1998 m. rudenį dar gyvavo 73 Fidonet tinklo Lietuvos regiono mazgai. BBS turėjo ir kai kurios kompanijos (pvz., „Stekas“), jas naudoję savo produktų palaikymui ir ryšiui su vartotojais.

## [taisyti] BBS pakeitimas interneto paslaugomis

BBS naudojimą sumažino sparčiai plintantis internetas. Procesą pagreitino „Telekomo“ privatizavimas (1998 m.) ir vietinių telefono skambučių apmokestinimas.

IPC centre įsikūrusi BBS, savo veikloje naudojusi Relcom tinklo naujienų grupes, vėliau tapo interneto paslaugas teikiančia įmone „Elneta“.

Rodomas puslapis "http://lt.wikipedia.org../../../b/b/s/BBS_e769.html"

Kategorija: Internetas

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Dansk
- Deutsch
- English
- Español
- Suomi
- Français
- עברית
- Magyar
- Italiano
- 日本語
- 한국어
- Nederlands
- ‪Norsk (bokmål)‬
- Polski
- Português
- Русский
- Slovenščina
- Svenska
- ไทย
- Türkçe
- 中文